Sidoo kale, waxa uu sheegay inaanay jirin cid ka hor istaagi karaysa shirka xisbiga Kulmiye, waxaanu tilmaamay inay garabkoodu haystaan aqlabiyada xubnaha golaha dhexe iyo guddida fulinta waxaanu mar kale yidhi “Aad ayaanu ugu kalsoonahay, cid noo diidan shirka ma jirto, hogaankii xisbiga ayaanu nahay, raga kale ee garabkayaguna waa guddidii fulinta ee xisbiga, xubnaha golaha dhexe ee xisbiga Kulmiyana xagayaga ayey u badan yihiin waanan isku kalsoonahay, waxa hadhay oo kaliya masrax loo siman yahay oo lagu wada baratami karo oo musharaxiinta xisbiga Kulmiye dhamaantood kalsooni ku qabi karaan, kaas ayaanu doonaynaa hadana aanu wadnaa kuna tashanaynaa, cid xisbiga naga saaraysaa ma jirto, Ina Cabdiqaadir in tusaale loo soo qaatana aad ayaan uga soo hor jeedaa, xisbiguna waa mid dimuqraadi ah, xisbi hanta wadaaga oo kii midawga soofiyati maaha.
